24/03/2020 | Administración LocalMunicipal
Fene
Secretaría
2ª modificación da Resolución da alcaldía núm.226/220 de bases do proceso selectivo para a creación dunha lista de aspirantes a prazas de peón

Asunto: 2ª MODIFICACIÓN DA RESOLUCIÓN DA ALCALDÍA NÚM.226/220 DE BASES DO PROCESO SELECTIVO PARA A CREACIÓN DUNHA LISTA DE ASPIRANTES A PRAZAS DE PEÓN Mediante Resolución da Alcaldía núm.251/2020, do 17.03.2020, acordouse o que segue: “Logo de advertir unha omisión na Resolución da Alcaldía núm.226/220, do 10.03.2020, modificada pola Resolución da Alcaldía núm.229/2020, do 12.03.2020, de aprobación de bases de selección para a creación dunha lista de aspirantes a funcionario/a interino/a e persoal laboral temporal de prazas de peón, ao non recoller no apartado b.2 da base sétima toda a documentación necesaria a presentar polo/a aspirante da bolsa, no suposto de aceptación da oferta, antes da súa incorporación. Tendo en conta o anterior e, en uso das competencias que me atribúe o artigo 21.1 da Lei 7/1985, de 2 de abril, reguladora das bases do réxime local, RESOLVO: PRIMEIRO.- Modificar o apartado b.2 da Base Sétima das bases reguladoras de forma que recolla toda a documentación necesaria a presentar polo/a aspirante da bolsa, no suposto de aceptación da oferta, antes da súa incorporación, quedando redactado como segue: “b.2.- No suposto de aceptación da oferta, a Alcaldía resolverá a incorporación, na modalidade de emprego que proceda e na data prevista ao efecto, do/a integrante da bolsa chamado e que teña aceptado, ao que se lle requirirá para que antes desta no prazo concreto sinalado ao efecto, presente a seguinte documentación: a) Declaración responsable na que fará constar e manifestará (sen prexuízo da responsabilidade na que, no seu caso, e por falsidade na dita declaración, puidese incorrer): • Aceptación expresa do nomeamento ou contratación, segundo proceda. • Seguir reunindo todos e cada un dos requisitos esixidos, e acreditados, no momento de terse presentado ao proceso selectivo. • No caso do persoal funcionario, non estar separada ou separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder ao corpo ou escala de funcionarios/as do que a persoa tivera sido separada ou inhabilitada. • No caso de persoal laboral, non ter sido despedido/a mediante expediente disciplinario de ningunha administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder á mesma categoría profesional á que pertencía. • Non estar incurso/a en causa algunha de incapacidade nin de incompatibilidade, de conformidade coa normativa aplicable, que imposibilite a ocupación e desempeño do posto. b) Certificado médico en impreso oficial do Colexio de Médicos e asinado por un colexiado en exercicio no que conste expresamente que ten a capacidade funcional necesaria para o desempeño das tarefas de peón. c) Número de afiliación á seguridade social. d) Acreditación documental da conta bancaria na que se farían os seus ingresos nominais.” SEGUNDO.- Publicar a presente resolución no Boletín Oficial da Provincia.” Fene, 17 de marzo de 2020 O alcalde Asdo.: Juventino José Trigo Rey.